stanford-oval/wikipedia huggingface dataset:
Antti Ahvenainen

Antti Ahvenainen (1813 – 21. marraskuuta 1903 Mäntyharju) oli suomalainen maanviljelijä ja valtiopäivämies.
Ahvenainen toimi sekä lautamiehenä että herastuomarina. Hän edusti Mäntyharjun tuomiokuntaa talonpoikaissäädyssä valtiopäivillä 1867. Siellä hän otti esille kirkollisia asioita, vastusti kotitarveviinan polttoa, anoi komitean perustamista virkamiesten toimien lakkauttamiseksi ja palkkojen alentamiseksi sekä esitti rajoituksia maakauppaan.
Ali Ai Ligang

Ali-ai-ligang -tanssijoita
Ali Ai Ligang on kansantanssi Assamin osavaltiosta, Intiasta. Tanssi on koillis-Assamilaisen Mishing -yhteisön saman nimisen Ali Ai Ligang -festivaalin tanssi. Tanssin tarkoituksena on antaa lahjoja jumaluuksille.
All Angels

All Angels on brittiläinen yhtye, joka esittää klassista musiikkia ja popmusiikkia. Yhtye perustettiin vuonna 2005, ja sen jäsenet ovat Charlotte Ritchie, Melanie Nakhla, Laura Wright, ja Daisy Chute.
All Angels on julkaissut kaksi albumia. Yhtyeen ensimmäinen albumi, All Angels julkaistiin vuonna 2006, ja toinen albumi, Into Paradise julkaistiin 26. marraskuuta 2007.
Diskografia > Studioalbumit

2006: All Angels
2007: All Angels - digitaalinen julkaisu
2007: Into Paradise
2009: Fly Away
2010: Starlight
Diskografia > Singlet

2006: "Songbird"
2006: "Angels"
2007: "Nothing Compares 2 U"
Aiheesta muualla

Viralliset sivut (englanniksi)
Virallinen MySpace-sivu (englanniksi)
All Angels Internet Movie Databasessa. (englanniksi)
Daisy Chute Internet Movie Databasessa. (englanniksi)
Melanie Nakhla Internet Movie Databasessa. (englanniksi)
Laura Wright Internet Movie Databasessa. (englanniksi)
Charlotte Ritchie Internet Movie Databasessa. (englanniksi)
Andrei Fjodorov

Andrei Vladimirovitš Fjodorov [ˈfʲoːdərəf] (ven. Андре́й Влади́мирович Фёдоров, s. 30. toukokuuta 1955 Moskova) on venäläinen poliitikko, joka toimi Venäjän neuvostotasavallan varaulkoasiainministerinä 1990-1991. Fjodorov tuntee Suomen hyvin ja puhuu suomen kieltä, sillä hän asui ja kävi koulua Helsingissä 1960- ja 1970-luvuilla, jolloin hänen isänsä Vladimir Fjodorov työskenteli Neuvostoliiton Suomen-suurlähetystössä. Fjodorovin suhteet Venäjän presidentti Boris Jeltsinin hallintoon katkesivat, kun hän vuonna 1991 nimitettynä varapresidentin Aleksandr Rutskoin neuvonantajana osallistui Venäjän vallankaappausyritykseen 1993.
Nykyisin Fjodorov toimii politiikan analyytikkona ja suuryritysten neuvonantajana. Hän on kommentoinut myös Suomessa käytävää keskustelua jäsenyydestä Natossa. Argumenty i fakty -lehden kolumnissa elokuussa 2007 Fjodorov kertoi, että Venäjän hallitus laski vuoden 1992 alussa hinnan (15 miljardia dollaria), jolla luovutettu Karjala voitaisiin myydä Suomelle. Myymistä pidettiin kuitenkin vaarallisena ennakkotapauksena ja ajatus haudattiin nopeasti.
Aiheesta muualla

Федоров Андрей Владимирович (Arkistoitu – Internet Archive) Lobbying.ru (venäjäksi)
Jeltsinin ajan vaikuttaja Kotimaa, Uutiset, Helsingin Sanomat
Alsedo (1882)

| Alsedo |
| --- | --- |

Aluksen vaiheet
Rakentaja:  Caracca
Kölinlasku:  18. toukokuuta 1880
Palveluskäyttöön:  1882
Tekniset tiedot
Uppouma:  225 t
Pituus:  35,32 m
Leveys:  6,63 m
Syväys:  2,49 m
Koneteho:  250 ihp
Nopeus:  9 solmua
Miehistöä:  49
Aseistus
Aseistus:  1 × BL 120 mm/25 -tykkiä 1 × 25 mm konekivääri
Alsedo oli Espanjan laivaston vuonna 1882 valmistunut rautarunkoinen Pilar-luokan tykkivene, joka oli suunniteltu palvelemaan Espanjassa.
Valmistus

Alus tilattiin Caraccasta, missä köli laskettiin 18. toukokuuta 1880. Alus valmistui vuonna 1882.
Palvelus

Kuuban kapinan alkaessa alus lähetettiin Espanjasta Kuubaan. Espanjan-Yhdysvaltain sodan alkaessa alus oli Ciengugasissa päällikkönään Bruguetas. Sodan jälkeen alus myytiin kauppalaivastolle Kuubaan, jolloin se nimettiin Terezaksi. Aluksen myöhempi kohtalo on tuntematon.
Ali Akbar Salehi

| Ali Akbar Salehi |
| --- | --- |

Iranin ulkoministeri
 (2010 vt.) 2011–2013  
Edeltäjä:  Manouchehr Mottaki
Seuraaja:  Mohammad Javad Zarif
Henkilötiedot
Syntynyt: 23. maaliskuuta 1949 (ikä 75)
Tiedot
 Nimikirjoitus
Ali Akbar Salehi (pers. ‏علی اکبر صالحی‎, Ali Akbar Sālehi; s. 1949 Karbala, Irak) on iranilainen fyysikko ja poliitikko. Hänestä tuli joulukuussa 2010 Manouchehr Mottakin seuraaja maansa ulkoministerinä. Hän toimi aiemmin heinäkuusta 2009 Iranin atomienergiajärjestön johdossa. Lisäksi hän on toiminut Islamilaisen yhteistyöjärjestön varapääsihteerinä ja Mohammad Khatamin presidenttiyden aikana maansa edustajana Kansainvälisessä atomienergiajärjestössä. Salehilla on tohtorinarvo Massachusetts Institute of Technologysta.
Salehista tuli vuonna 2009 myös yksi Iranin lukuisista varapresidenteistä. Hän on työskennellyt Isfahanin yliopistossa ja toiminut 1980–1990-luvuilla Sharifin teknologian yliopiston rehtorina.
Ali Akbar Moradi

Ali Akbar Moradi
Ali Akbar Moradi (pers. ‏علی‌اکبر مرادی‎, kurdiksi Elî Ekber Muradî‎, عەلی ئەکبەر مورادی; s. 1957 Guran) on iranilainen tunbūrinsoittaja.
Moradi aloitti isänsä ja isoisänsä kannustamana tunbūrinsoiton opiskelun 7-vuotiaana. Hänen opettajiensa joukossa olivat Sayyed Hachem ja Sayyed Vali Hosseyni. Moradi syventyi kurdien maqamohjelmistoon ja piti ensimmäisen resitaalinsa 14-vuotiaana Kermānšāhissa. Vuosi myöhemmin hän perusti ensimmäisen tunbūrryhmän kaupungin kulttuurin laitoksen sisällä. Moradi aloitti kiertämisen Iranissa. Hänen maineensa kasvoi vuonna 1981 laulaja Shahram Nazerin kanssa tehdyn yhteistyön myötä, ja hän pääsi tekemään esiintymisiä Eurooppaan, Kanadaan sekä Yhdysvaltoihin. Vuonna 1991 hänelle myönnettiin ensimmäinen palkinto kielisoitinten festivaalissa.
Moradi aloitti vuonna 1992 tutkimustyön muinaisista maqameista ja levytti useita kasetteja. Hän perusti vuonna 1998 Lavatch-kokoonpanon ja piti vuonna 2000 konsertin poikansa Kouroshin kanssa Lontoon Royal Festival Hallissa. Tätä seurasivat useat kiertueet eri puolilla maailmaa ja lukuisten CD-levyjen julkaisut. Moradi on myös opettanut tunbūrinsoittoa Teheranissa ja Kermānšāhissa. Hänen yhteistyökumppaneihinsa ovat lukeutuneet Cihan Türkoğlu ja Kayhan Kalhor, jonka kanssa hän julkaisi vuonna 2004 albumin In The Mirror of the Sky.
Ali Ahmed Salem

Ali Ahmed Salem (arab. علي أحمد سالم‎; s. 30. maaliskuuta 1973) on qatarilainen jousiampuja. Hänen paras sijoituksensa FITA-rankingissa on 130. tila, jonka hän saavutti vuonna 2005.
Salem osallistui olympialaisiin ensimmäistä kertaa Pekingissä 2008 ja oli kisojen henkilökohtaisessa kilpailussa jaetulla 50. sijalla yhdessä Portugalin Nuno Pombon kanssa. Qatarilaisurheilija hävisi ensimmäisellä kierroksella Etelä-Korean Im Dong-Hyeonille pistein 108–103.
Pertti Reponen

| Pertti Reponen |
| --- | --- |
 Reponen vuonna 1969.
Henkilötiedot
Muut nimet:  Pertsa Reponen   Alan Dorkin   Arvuuttaja   Kissanainen
Syntynyt: 20. elokuuta 1941 Joensuu
Kuollut: 31. elokuuta 1998 (57 vuotta) Helsinki
Kansalaisuus:  suomalainen
Ammatti:  sanoittaja, käsikirjoittaja, tuottaja
Vanhemmat:  Armas Reponen   Hilkka Reponen
Puoliso:  Angela Reponen
Muut tiedot
Lempinimet:  Pertsa
Aktiivisena:  1960-luku-1998
Tunnustukset:  Juha Vainio -palkinto 1994
Pertti ”Pertsa” Juhani Reponen (20. elokuuta 1941 Joensuu – 31. elokuuta 1998 Helsinki) oli suomalainen iskelmäsanoittaja ja television viihdeohjelmien käsikirjoittaja sekä tuottaja. Hän käytti oman nimensä lisäksi salanimeä Alan Dorkin.
Reponen syntyi Joensuussa 1941 Armas ja Hilkka (o.s. Ryynänen) Reposelle. Hän opiskeli Lahdessa. Valmistuttuaan 1960-luvulla hän vaikutti suomalaisessa folk-musiikkiliikkeessä ja oli perustamassa Finn Trioa (myöhemmin Finntrio), josta hän siirtyi vuoden 1964 lopulla Hootenanny Trioon.
1960-lähtien hän teki lauluja muun muassa Dannylle, Katri Helenalle, Tapani Kansalle, Matille ja Tepolle, Paula Koivuniemelle, Tapio Heinoselle, Hortto Kaalolle ja Kirkalle. Hän aloitti 1963 Yleisradiossa kameramiehenä, josta siirtyi 1967 viihdeosastolle ohjaajaksi ja tuottajaksi . 1970-luvun lopulla hän jäi eläkkeelle nivelreuman takia, mutta alkoi vuonna 1982 tehdä MTV:lle viihdeohjelmien käsikirjoituksia oman yhtiön nimissä. Hän jatkoi työtä aina syövästä aiheutuneeseen kuolemaansa asti. Hänelle myönnettiin Juha Vainion sanoittajapalkinto vuonna 1994.
ÄWPK – Älywapaa palokunta -sketsisarjan Heikki Kinnusen esittämästä Viljoa kyselevästä hahmosta tehtiin myös Spede Pasasen tuottama elokuva Onks Viljoo näkynyt (1988). Käsikirjoittajana Reponen oli myös elokuvissa Piilopirtti (1978) ja Koomikko (1983), sekä ohjaajana Pölhölä-elokuvassa (1981) yhdessä Taavi Kassilan ja Heikki Kinnusen kanssa.
Reponen menehtyi Kirurgisessa sairaalassa Helsingissä 57-vuotiaana. Hänet on haudattu Malmin hautausmaalle Helsinkiin. Hänen hautakivessään on teksti ”Elämän sait soimaan...”, jolla viitataan Soitinmenot-sarjan tunnussävelmään.
Salanimet

Arvuuttaja
Alan Dorkin
Kissanainen
Reposen käsikirjoittamia ja/tai tuottamia televisiosarjoja

Sotasankarit (1967)
Ilkamat (1970)
Ällitälli (1971)
Finlandisation (1974)
Merirosvoradio (1974)
Valehtelijoiden klubi (1981–1983)
ÄWPK – Älywapaa palokunta (1984–1985)
Huh hellettä! (1985)
Soitinmenot (1985–1987)
Kissa vieköön (1987–1988)
Paha yskä – ja yhä pahenee (1989–1990)
Heksa ja Leksa (1990-1991)
Siivotaan, siivotaan (1991–1992)
Vesku rempallaan (1992)
Kolmannen korvapuusti (1993–1994)
Jäitä hattuun! (1994–1995)
Olen Finni (1996–1997)
Pappia kyydissä (1998)
Tunnettuja Reposen sanoittamia lauluja

Apinamies (levyttänyt mm. Ami Aspelund ja Kikka)
Banaania poskeen (Seitsemän seinähullua veljestä)
Chim Chim Chree
Delilah (Tapani Kansa, Popeda)
Ehkä suukon antaa saan (Kirka)
Ei se kesää tee (Johnny, Yö)
El bimbo (Marion Rung)
Hetki lyö (The Islanders, Kirka)
Kesävalssi (Timo T. A. Mikkonen, Kai Lind)
Kirjoita postikorttiin (Muska)
Kun Chicago kuoli (Virve Rosti)
Leijat (Kirka)
Lintu ja lapsi (Katri Helena)
Luvannut en ruusutarhaa (Eija Merilä, Fredi, Eija Kantola)
Maantieltä taloon (Danny)
Mä lähden stadiin (Lasse Mårtenson)
Näinkö aina meille täällä käy (Anita Hirvonen, Virve Rosti)
Oon voimissain (Virve Rosti, Meiju Suvas)
Päättyneet on päivät (Tapani Kansa)
Tumma nainen (Lea Laven, Ami Aspelund)
Penkki, puu ja puistotie (Carola, Mari Rantasila)
Prinsessa (Marion Rung)
Silta yli synkän virran (Kirka)
Teoksia

Pertsan parhaita (WSOY, 1988)
Aiheesta muualla

Pertti Reposen muistokirjoitus Helsingin Sanomissa (Arkistoitu – Internet Archive)
Pertti Reponen Internet Movie Databasessa. (englanniksi)
Pertti Reposen sanoitustuotanto Suomen äänitearkistossa (1901–1999)
Ali Ahamada

| 0 | 1 | 2 | 3 |
| --- | --- | --- | --- |

Henkilötiedot
Syntymäaika: 19. elokuuta 1991
Syntymäpaikka: Martigues, Ranska
Pelipaikka: maalivahti
Pituus: 189 cm
Seura
Seura:  Toulouse FC
Pelinumero: 30
Junioriseurat
2000–2009:  Martigues
2009–2011:  Toulouse
Seurat
| Vuodet | Seura | O | (M) |
| 2011– |  Toulouse | 129 | (1) |
| 2014–2015 |  Toulouse B | 6 | (0) |
Maajoukkue
| 2011–2013 |  Ranska U21 | 11 | (0) |
 Seurajoukkueuran tilastot kattavat vain kansalliset sarjat, päivitetty 9. lokakuuta 2015.  Maajoukkueuran tilastot päivitetty 17. syyskuuta 2014.
Ali Ahamada (s. 19. elokuuta 1991 Martigues) on komorilainen jalkapallomaalivahti, joka edustaa Ligue 1:ssä pelaavaa Toulouse FC:tä. Ahamada on oikeajalkainen.
Ahamada on edustanut ammattilaisurallaan vain Toulousea, vaikka on FC Martiguesin kasvatti. Hän debytoi Ligue 1:ssä helmikuussa 2011 Rennesiä vastaan tultuaan vaihdosta kentälle Marc Vidalin loukkaannuttua.[lähde? ] Nuoresta iästään huolimatta Ahamada on pelannut Ligue 1:ssä jo lähes 130 peliä. Hänellä on sopimus seuran kanssa vuoteen 2018 asti. Syyskuussa 2012 Ahamada tasoitti pelin Rennesiä vastaan 95. minuutilla tilanteeseen 2-2.
Ahamada pelasi vuosina 2011–2013 Ranskan alle 21-vuotiaiden jalkapallomaajoukkueessa.
Vuonna 2016 hän valitsi Komorien jalkapallomaajoukkueen.
All Areas – Worldwide

| All Areas – Worldwide Accept |
| --- | --- | --- |

Livealbumin tiedot
 Äänitetty : 1994-1995
 Julkaistu: 17. marraskuuta 1997
 Tuottaja(t): Stefan Kaufmann
 Tyylilaji: heavy metal
 Kesto: 63.05
 Levy-yhtiö:  GUN Records   CMC International
Acceptin muut julkaisut
| Predator 1996 | All Areas – Worldwide 1997 | Rich & Famous 2002 |
All Areas – Worldwide on saksalaisen Accept-metalliyhtyeen neljästoista albumi ja kolmas livealbumi, joka on julkaistu vuonna 1997. Yhdysvaltojen ja Japanin painokset julkaistiin nimellä The Final Chapter.
Kappaleet

CD 1
Starlight – 5.22
London Leatherboys – 4.41
I Don’t Wanna be Like You – 4.28
Breaker – 4.47
Slaves to Metal – 5.10
Princess of the Dawn – 10.47
Restless and Wild – 2.47
Son of a Bitch – 3.27
This One’s for You – 4.07
Bulletproof – 6.16
Too High to Get it Right – 5.42
CD 2
Metal Heart – 6.19
Fast as a Shark – 3.49
Balls to the Wall – 11.08
What Else – 5.29
Sodom and Gomorra – 6.38
The Beast Inside – 6.24
Bad Habits Die Hard – 4.53
Stone Evil – 4.33
Death Row – 6.00
Kokoonpano

Peter Baltes – basso
Udo Dirkschneider – laulu
Wolf Hoffmann – kitarat
Stefan Kaufmann – rummut
Stefan Schwarzmann – rummut CD2:n kuudella viimeisellä kappaleella
Aiheesta muualla

All Areas – Worldwide Discogsissa. (englanniksi)
http://www.metal-archives.com/release.php?id=13591 (Arkistoitu – Internet Archive)
András Gárdos

András Gárdos, 2010.
András Gárdos (s. 9. tammikuuta 1991) on unkarilainen jalkapalloilija, joka edustaa Englannin toiseksi korkeimmalla tasolla pelaavaa Sheffield Unitedia. Hän aloitti uransa unkarilaisen Ferencvárosi TC:n riveissä.
Käännös suomeksi
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:András Gárdos
Ali Akbar Khan

Ali Akbar Khan
Ali Akbar Khan (14. huhtikuuta 1922 Shibpur – 18. kesäkuuta 2009 San Anselmo) oli intialainen sarodinsoittaja ja säveltäjä. Hän teki aktiivisesti perinteistä intialaismusiikkia tunnetuksi länsimaiselle yleisölle.
Khan sai opetusta isältään Allauddin Khanilta, aloitti esiintymisen 13-vuotiaana ja soitti jo pian Jodhpurin maharajan hovissa. Hän toimi hovimuusikkona seitsemän vuoden ajan, maharajan kuolemaan saakka. Vuonna 1955 viulisti Jehudi Menuhin kutsui Khanin New Yorkiin. Tämän jälkeen Khan esiintyi ja levytti usein länsimaissa, monesti lankonsa Ravi Shankarin kanssa. Säveltäjänä Khan tuli tunnetuksi omista ragoistaan sekä elokuvamusiikistaan muiden muassa elokuviin Devi (Satyajit Ray, 1960) ja The Householder (Ismail Merchant/James Ivory, 1963). Hänen albumiensa joukossa ovat The Forty-Minute Raga (1968) ja Journey (1990).
Khan perusti musiikkikoulut Kalkuttaan (1956), Kalifornian San Rafaeliin (1967) ja Sveitsin Baseliin (1985). Hän sai vuonna 1989 Padma Vibhushanin ja vuonna 1991 MacArthur Foundationin stipendin. Khanila oli vaimo Mary sekä seitsemän poikaa (kuten muusikko Aashish Khan) ja neljä tytärtä.
Alberto Fouillioux

Alberto Fouillioux vuonna 1962.
Alberto Fouillioux (22. marraskuuta 1940 – 23. kesäkuuta 2018) oli chileläinen jalkapalloilija, joka pelasi Chilen maajoukkueessa 70 maaottelua ja teki niissä 12 maalia vuosina 1960–1972. Hän pelasi vuosien 1962 ja 1966 MM-kilpailuissa yhteensä neljä ottelua. MM-kilpailuissa 1962 Chilen joukkue saavutti pronssia mutta Fouillioux pelasi vain kaksi ensimmäistä alkulohko-ottelua.
Alberto Gaudêncio Ramos

Alberto Gaudêncio Ramos (30. maaliskuuta 1915 Belém do Pará – 26. marraskuuta 1991) oli brasilialainen roomalaiskatolinen arkkipiispa. Hänet vihittiin papiksi Belém do Parán arkkihiippakuntaan 1. lokakuuta 1939. Hänet nimitettiin Amazonasin piispaksi 30. elokuuta 1948, ja piispaksi konsekroinnin suoritti 1. tammikuuta 1949 Jaime de Barros Câmara, jota avustivat Mário de Miranda Vilas-Boas ja Anselmo Pietrulla.
16. helmikuuta 1952 Amazonasin hiippakunnasta tehtiin Manausin arkkihiippakunta, ja Ramos sai nimityksen sen johtoon. 9. toukokuuta 1957 hänet nimitettiin Belém do Parán arkkipiispaksi, jona hän toimi, kunnes jäi eläkkeelle 4. heinäkuuta 1990.
Persona 3 The Movie

| Persona 3 The Movie |
| --- | --- |
劇場版「ペルソナ3   (Gekijōban Perusona 3)
Genre: - kauhu - draama - seikkailu 
Elokuva: Spring of Birth
Ohjaaja: Noriaki Akitaya
Studio: AIC ASTA
Julkaisupäivämäärä:  2013-11-2323. marraskuuta 2013  
Kesto: 91 min 
Elokuva: Midsummer Knight’s Dream
Ohjaaja: Tomohisa Taguchi
Studio: AIC ASTA
Julkaisupäivämäärä:  2014-6-77. kesäkuuta 2014  
Kesto: 93 min 
Elokuva: Falling Down
Ohjaaja: Keitaro Motonaga
Studio: AIC ASTA
Julkaisupäivämäärä:  2015-4-44. huhtikuuta 2015  
Kesto: 87 min 
Elokuva: Winter of Rebirth
Ohjaaja: Keitaro Motonaga
Studio: AIC ASTA
Julkaisupäivämäärä:  2016-1-2323. tammikuuta 2016  
Kesto: 105 min 
Persona 3 The Movie (jap. 劇場版「ペルソナ3」, Gekijōban Perusona 3) on japanilainen AIC ASTA:n toteuttama neljäosainen anime-elokuvien sarja, joka perustuu japanilaiseen PlayStation 2 -konsolipeliin Shin Megami Tensei: Persona 3. Elokuvaprojekti julkistettiin heinäkuussa 2012, kun Persona 4: The Animation – The Factor of Hope, elokuvaksi tiivistetty versio animesarjasta Persona 4: The Animation julkaistiin elokuvateattereihin. Ensimmäinen elokuva Spring of Birth sai ensi-iltansa 23. marraskuuta 2013, toinen elokuva Midsummer Knight’s Dream 7. kesäkuuta 2014, kolmas elokuva Falling Down 4. huhtikuuta 2015, ja viimeinen elokuva Winter of Rebirth 23. tammikuuta 2016. Useimmat alkuperäisen konsolipelin ääninäyttelijöistä palasivat tuttuihin rooleihinsa.
Elokuvat > Falling Down

Marraskuun täydenkuun aikana Stregan kolmas jäsen Chidori Yoshino ottaa Junpein panttivangikseen, SEESin taistellessa sekä Takayaa ja Jiniä että Hirtetyn arkanan (Hanged Man Arcana) suurta varjoa vastaan. SEES voittaa varjon ja ottaa Chidorin panttivangikseen, mutta Takaya ja Jin pakenevat ja Faros hyvästelee Makoton. Seuraavana päivänä Takeharu saapuu onnittelemaan SEESiä voitostaan, mutta keskiyöllä pimeä tunti tapahtuukin yhä ja Tartaroksessa Ikutsuki paljastaa SEESille, että 12 suuren varjon tuhoaminen varmistaisi todellisuudessa maailmanlopun kaltaisen ilmiön nimeltä Tuho (The Fall). Aigista kauko-ohjaimella vallassaan pitävä Ikutsuki aikoo uhrata SEESin jäsenet ja Takeharun. Ikutsuki tappaa itse Takeharun, mutta Aigis vapauttaa itsensä kauko-ohjauksesta ja nurkkaan ajettu Ikutsuki hyppää Tartaroksesta alas kuolemaan.
Ikutsukin petos, Takeharun kuolema ja pimeän tunnin olemassaolon jatkuminen saa Makoton etääntymään ystävistään ja muut SEESin jäsenet kyvyttömiksi päättämään mitä tehdä seuraavaksi. Makoton luokalle tulee uusi oppilas nimeltä Ryoji Mochizuki, joka yrittää väkisin ystävystyä Makoton kanssa ja johon Aigis suhtautuu epäluuloisesti. He päätyvät osa-aikatöihin samaan kahvilaan ja Ryoji pakottaa hänet mukaan epäviralliseen kerhoon, joka auttaa muita Gekkoukanin oppilaita. He auttavat myös Fuukaa hyvästelemään Natsukin, joka siirtyy toiseen kouluun. Luokkaretkellä Kiotoon, Yukari onnistuu rohkaisemaan Mitsurua pääsemään yli Takeharun kuolemasta, ja paljastaa saaneensa selville, että Eiichiro oli vapauttanut suuret varjot vain estääkseen Kouetsun ja Ikutsukin aikeet. Makoto, Ryoji, Junpei ja Akihiko joutuvat vaikeuksiin, kun he ovat majatalon kuumilla lähteillä vahingossa silloin, kun miesten vuoro vaihtuu naisten vuoroon.
Takaya ja Jin päästävät Chidorin pois sairaalasta, jossa tätä oli pidetty. SEES kohtaa Chidorin Tartaroksen porteilla ja Junpei yrittää saada hänet rauhoittumaan. Chidori paljastaa Junpein seuran saaneen hänet pelkäämään kuolemaa, koska ei halua menettää häntä. Junpei paljastaa tuntevansa samoin ja haluavansa olla ikuisesti Chidorin kanssa. Takaya ilmestyy paikalle ja ampuu Junpein. Chidori uhraa itsensä elvyttääkseen Junpein omilla voimillaan ja tunnustaa rakastavansa häntä. Junpein päättäväisyys elää itsensä ja Chidorin puolesta saa hänen persoonansa, Hermeksen, muuttumaan Trismegistokseksi. 2. joulukuuta, Aigis ja Ryoji alkavat saada takaisin muistojaan 10 vuoden takaa. He tapaavat pimeän tunnin aikaan Moonlight Bridgella ja paljastuu, että Ryoji oli todellisuudessa Kuolema, varjo, jonka Aigis oli sinetöinyt 10 vuotta sitten. Makoto saa takaisin omat muistonsa vanhempiensa kuolemasta ja muistaa nähneensä Aigiksen ja Kuoleman välisen taistelun. Mutta kun hän saapuu Moonlight Bridgelle, Aigis makasi vahingoittuneena maassa.
Äänirooleissa

| 0 | 1 | 2 |
| --- | --- | --- |
|  Akira Ishida  | … |  Makoto Yuki, Faros/Ryoji Mochizuki/Nyksin avatar   |
|  Megumi Toyoguchi  | … |  Yukari Takeba   |
|  Kōsuke Toriumi  | … |  Junpei Iori   |
|  Rie Tanaka  | … |  Mitsuru Kirijo   |
|  Hikaru Midorikawa  | … |  Akihiko Sanada   |
|  Mamiko Noto  | … |  Fuuka Yamagishi   |
|  Kazuya Nakai  | … |  Shinjiro Aragaki   |
|  Maaya Sakamoto  | … |  Aigis   |
|  Shinya Takahashi  | … |  Koromaru (äännähtelyt; kreditoimaton)   |
|  Megumi Ogata  | … |  Ken Amada   |
|  Isamu Tanonaka  | … |  Igor (arkistosta otettu)   |
|  Miyuki Sawashiro  | … |  Elizabeth, Chidori Yoshino   |
|  Hideyuki Hori  | … |  Shuji Ikutsuki   |
|  Nobutoshi Canna  | … |  Takaya Sakaki   |
|  Masaya Onosaka  | … |  Jin Shirato   |
|  Yasunori Masutani  | … |  Takeharu Kirijo   |
|  Kanehira Yamamoto  | … |  Eiichiro Takeba   |
|  Atsumi Tanezaki  | … |  Natsuki Moriyama   |
|  Yuka Komatsu  | … |  Isako Toriumi   |
|  Hiroaki Miura  | … |  Hidetoshi Odagiri   |
|  Kenji Nojima  | … |  Kenji Tomochika   |
|  Fumiko Orisaka  | … |  Maiko Oohashi   |
|  Bin Shimada  | … |  Tanaka   |
|  Ai Maeda  | … |  Chihiro Fushimi   |
|  Atsushi Kisaichi  | … |  Kazushi Miyamoto   |
|  Satomi Satō  | … |  Yuko Nishiwaki   |
|  Masumi Asano  | … |  Kikuno Saikawa   |
Aiheesta muualla

Persona 3 The Movie #1: Spring of Birth Anime News Networkin tietosanakirjassa (englanniksi)
Persona 3 The Movie #2: Midsummer Knight’s Dream Anime News Networkin tietosanakirjassa (englanniksi)
Persona 3 The Movie #3: Falling Down Anime News Networkin tietosanakirjassa (englanniksi)
Persona 3 The Movie #4: Winter of Rebirth Anime News Networkin tietosanakirjassa (englanniksi)
Andre Phillips

| Mitalit> Maa:   Yhdysvallat.Miesten yleisurheilu. Olympialaiset  | Mitalit> Maa:   Yhdysvallat.Miesten yleisurheilu. Olympialaiset  | Mitalit> Maa:   Yhdysvallat.Miesten yleisurheilu. Olympialaiset  | Maa:   Yhdysvallat> Miesten yleisurheilu. |
| --- | --- | --- | --- |
|  Kultaa | Soul 1988 | 400 m aitajuoksu |  |
Andre Lamar Phillips (s. 5. syyskuuta 1959 Milwaukee) on entinen yhdysvaltalainen 400 metrin aitajuoksija, lajin olympiavoittaja.
Phillips opiskeli Silver Creek High Schoolissa San Joséssa ja Kalifornian yliopistossa. Hän voitti NCAA:n mestaruuden 400 metrin aitajuoksussa 1981. Helsingin MM-kilpailuissa 1983 hän sijoittui viidenneksi ajalla 49,24. Phillips voitti ainoan Yhdysvaltain mestaruutensa 1985 Edwin Mosesin oltua poissa kilpailusta. Samana vuonna hän voitti myös maailmancupin Canberrassa.
Soulin olympialaisissa 1988 Phillips voitti kultamitalin ennätyksellään 47,19. Hän kukisti Amadou Dia Ban neljällä sadasosasekunnilla. Moses jäi kolmanneksi ajalla 47,56.
Phillipsin ennätys 110 metrin aitajuoksussa on 13,25 vuodelta 1985. Hän on ammatiltaan opettaja.
2016

| --- | --- |
Vuosisadat: 1800-luku · 1900-luku · 2000-luku · 2100-luku · 2200-luku
Vuosikymmenet: 1990-luku · 2000-luku · 2010-luku · 2020-luku · 2030-luku · 2040-luku 2050-luku · 2060-luku · 2070-luku · 2080-luku · 2090-luku · 2100-luku
Vuodet: 1990 · 1991 · 1992 · 1993 · 1994 · 1995 · 1996 · 1997 · 1998 · 1999 2000 · 2001 · 2002 · 2003 · 2004 · 2005 · 2006 · 2007 · 2008 · 2009 2010 · 2011 · 2012 · 2013 · 2014 · 2015 · 2016 · 2017 · 2018 · 2019 2020 · 2021 · 2022 · 2023 · 2024 · 2025 · 2026 · 2027 · 2028 · 2029 2030 · 2031 · 2032 · 2033 · 2034 · 2035 · 2036 · 2037 · 2038 · 2039 2040 · 2041 · 2042 · 2043 · 2044 · 2045 · 2046 · 2047 · 2048 · 2049 2050 · 2051 · 2052 · 2053 · 2054 · 2055 · 2056 · 2057 · 2058 · 2059 2060 · 2061 · 2062 · 2063 · 2064 · 2065 · 2066 · 2067 · 2068 · 2069 2070 · 2071 · 2072 · 2073 · 2074 · 2075 · 2076 · 2077 · 2078 · 2079 2080 · 2081 · 2082 · 2083 · 2084 · 2085 · 2086 · 2087 · 2088 · 2089 2090 · 2091 · 2092 · 2093 · 2094 · 2095 · 2096 · 2097 · 2098 · 2099 2100 · 2101 · 2102 · 2103 · 2104 · 2105 · 2106 · 2107 · 2108 · 2109
2016 (MMXVI) oli gregoriaanisen kalenterin karkausvuosi, joka alkoi perjantaista.